stanford-oval/wikipedia huggingface dataset:
พระบรมราชวังจตุมุขสิริมงคล
สถาปัตยกรรมและพื้นที่ > ท้องพระโรง

พระที่นั่งเทวาวินิจฉัยมหัยมหาปราสาท
พระที่นั่งเทวาวินิจฉัยมหัยมหาปราสาท หรือ "ท้องพระโรง" (เขมร: ព្រះទីនាំងទេវាវិនិច្ឆ័យមហ័យមហាប្រាសាទ) แปลว่า "ที่นั่งแห่งการตัดสินที่ศักดิ์สิทธิ์"
พระที่นั่งเทวาวินิจฉัยเป็นสถานที่ที่กษัตริย์กัมพูชา แม่ทัพ เหล่าพระบรมวงศานุวงศ์หรือขุนนางข้าราชบริพารมาปรึกษาการบริหารแผ่นดินและออกว่าราชการ ในปัจจุบัน สถานที่แห่งนี้ ใช้สำหรับงานพระราชพิธีต่าง ๆ เช่น พระราชพิธีขึ้นครองราชย์ หรือพระราชพิธีอภิเษกสมรส รวมไปถึงใช้เป็นสถานที่รับแขกบ้านแขกเมืองด้วย พระที่นั่งแห่งนี้มีผังเป็นรูปกากบาทและมียอดปราสาท 3 ยอด ยอดปราสาทตรงกลางสูงราว 59 เมตร ประดับด้วยพรหมพักตร์ 4 หน้า ภายในท้องพระโรงเป็นที่ตั้งของพระราชบัลลังก์ซึ่งประกอบไปด้วย 3 บัลลังก์ (บัลลังก์หนึ่งเป็นแบบตะวันตกและอีกสองบัลลังก์เป็นแบบดั้งเดิม) และมีรูปปั้นครึ่งตัวสีทองของพระมหากษัตริย์และพระราชินีกัมพูชาในอดีตนับตั้งแต่สมัยสมเด็จพระหริรักษ์รามมหาอิศราธิบดีเป็นต้นมา ท้องพระโรงแห่งนี้ถูกสร้างขึ้นเป็นครั้งที่สอง โดยครั้งแรกท้องพระโรงสร้างด้วยไม้ ใน พ.ศ. 2412-2413 รัชสมัยพระบาทสมเด็จพระนโรดม บรมรามเทวาวตารแล้วถูกรื้อถอนใน พ.ศ. 2458 ท้องพระโรงองค์ปัจจุบันสร้างขึ้นในปี พ.ศ. 2460 แล้วเริ่มใช้ในรัชสมัยพระบาทสมเด็จพระสีสุวัตถิ์เมื่อปี พ.ศ. 2462 ท้องพระโรงมีขนาด 30x60 เมตร โดยมียอดสูง 59 เมตร ท้องพระโรงหันหน้าไปทางทิศตะวันออกเช่นเดียวกับสิ่งก่อสร้างอื่น ๆ ในพระราชวัง
เมื่อเข้าเยี่ยมชมท้องพระโรง (พระราชบัลลังก์ในด้านหน้าและพระที่นั่งบุศบกที่ที่อยู่สูงกว่าในด้านหลัง) และจิตรกรรมฝาผนังเพดานที่สวยงามของเรียมเกร์ ไปทางทิศด้านเหนือของพระราชบัลลังก์จะมีพระบรมรูปของพระบาทสมเด็จพระสีสุวัตถิ์ มุนีวงศ์ถือพระแสงขรรค์ชัยศรีตั้งอยู่ พระบรมรูปทำด้วยทองคำและฉลองพระองค์ตามแบบพระราชอัธยาศัย ขณะที่ทางทิซด้านใต้ของพระราชบัลลังก์มีพระบรมรูปของพระบาทสมเด็จพระสีสุวัตถิ์ทรงประทับที่ พระที่นั่งบุษบก ทรงฉลองพระองค์และปกคลุมด้วยเครื่องราชกกุธภัณฑ์ของกัมพูชา (พระองค์สวมพระมหาพิชัยมงกุฎ, ฉลองพระบาทเชิงงอนและในพระหัตถ์ขวาถือพระแสงขรรค์ชัยศรีของพระมหากษัตริย์ พระองค์ประทับบนพระที่นั่งบุษบก ซึ่งถูกสร้างขึ้นให้ดูเหมือนของจริงทางด้านขวา)
สถาปัตยกรรมและพื้นที่ > ท้องพระโรง > พระที่นั่งบุษบก

พระราชบัลลังก์ตามแบบดั้งเดิมตามโบราณราชประเพณี หรือ พระที่นั่งบุษบก (เขมร: ព្រះទីនាំងបុស្បុក) เป็นบัลลังก์รูปแบบเขมรคลาสสิกโบราณเก้าระดับ พระมหากษัตริย์เขมรแต่ละพระองค์จะต้องทรงประทับอยู่ในวันราชาภิเษกขณะสวมใส่เครื่องราชกกุธภัณฑ์ มันถูกปกคลุมไปด้วยงานแกะสลักดอกไม้ที่ซับซ้อนและมีรูปปั้นขนาดเล็กสองรูปของครุฑ ยกส่วนบนของบุษบก บัลลังก์สามในเก้าระดับเป็นตัวแทนของระดับนรก โลกอยู่ตรงกลางและสวรรค์ รอบ ๆ บุษบก เป็นร่มทองคำสี่ชั้นจากเก้าชั้น (ฉัตร 9 ชั้น) เรียกว่าอภิรมย์ (เขมร: អភិរម្យ) ในท้ายที่สุดบุษบกนั้นได้รับการประดับประดาด้วยร่มสีขาวของ หรือ (เขมร: ព្រះមហាស្វេតឆ័ត្រ) (พระมหาเศวตฉัตร คล้ายกับ "นพปฎลมหาเศวตฉัตร" ในประเทศไทย) หมายถึงพลังอำนาจสากลที่กษัตริย์มี ด้านหน้าของบุษบกเป็นพระราชบัลลังก์ โต๊ะที่ตั้งอยู่ติดกับบัลลังก์หลวงบรรจุชุดน้ำชาทองและพลูทองและหมากภาชนะบรรจุหมากซึ่งเป็นส่วนหนึ่งของเครื่องราชกกุธภัณฑ์และอยู่บนโต๊ะเสมอ หรือมักเรียกว่า "พานพระศรี" (เขมร:ពានព្រះស្រី) ถือเป็นหนึ่งในเครื่องราชูปโภค ด้านหลังของพระที่นั่งบุษบกเป็นอีกบุษบกหนึ่งคือ  พระที่นั่งนิรยโสภา (เขมร: ព្រះទីនាំងនារីរ័ត្នសោភា), พระที่นั่งบุษบกเป็นพระที่นั่งสำหรับพระมหากษัตริย์และพระที่นั่งนิรยโสภาที่ด้านหลังสำหรับพระราชินี
สถาปัตยกรรมและพื้นที่ > พระที่นั่งจันทรฉายา

พระที่นั่งจันทรฉายา (เขมร: ព្រះទីន័ងច័ន្ទឆាយា) หรือ "ศาลาแสงจันทร์", เป็นศาลารูปแบบเปิดโล่งรับอากาศ ใช้เป็นสถานที่แสดงนาฏศิลป์เขมรโบราณ ในนิราศนครวัดโดยสมเด็จกรมพระยาดำรงราชานุภาพบรรยายว่า สมเด็จพระนโรดมได้เคยเข้ามารับราชการในกรุงเทพฯ จึงนิยมแบบแผนพระราชวังอย่างในกรุงเทพนำไปสร้างเท่าที่จะทำได้หมดโดยริมกำแพงหน้าวังมีปราสาทพลับพลาสูงอย่างพระที่นั่งสุทไธสวรรย์ เรียกว่า “พระที่นั่งจันทรฉายา” คาดว่ายึดต้นแบบมาจากพระที่นั่งสุทไธสวรรยปราสาท ในพระบรมมหาราชวังของประเทศไทย
พระที่นั่งจันทรฉายาแต่เดิมนั้นสร้างแบบเครื่องไม้อย่างโบราณก่อนที่จะรื้อออกสร้างเป็นปูนคอนกรีตในภายหลัง ส่วนโครงสร้างนั้นเดิมเป็นพลับพลาสูงไว้เป็นที่เสด็จออกสนามอย่างในกรุงเทพ พอในชั้นหลังเมื่อฝรั่งเศสบูรณะวังใหม่แล้วได้นำพระที่นั่งจันทรฉายาแห่งนี้แก้ไขสร้างใหม่เป็นปูนคอนกรีตทำเป็นโรงละครหลวงอย่างโรงโอเปรา ตัวปราสาทเป็นโถงยาว มีมุขหน้าหลังอยู่ตรงกลาง พื้นที่ชั้นล่างเป็นช่องสำหรับจอดรถ บันไดขึ้นพระที่นั่งทางด้านข้างมีเวทีมีการจัดที่ประทับและเก้าอี้ไว้โดยรอบ
พระที่นั่งจันทรฉายาเป็นอาคารที่โดดเด่นที่สุดแห่งหนึ่งของพระราชวังเนื่องจากมองเห็นได้ง่ายจากภายนอก เนื่องจากสร้างขึ้นควบคู่ไปกับส่วนของกำแพงพระราชวัง ศาลาจันทรฉายา มีระเบียงที่ใช้เป็นเวทีสำหรับชมขบวนพาเหรดที่เดินขบวนไปตามถนนโสธีรส กรุงพนมเปญ ศาลาจันทรฉายาหลังปัจจุบันเป็นหลังที่ 2 ซึ่งสร้างขึ้นในสมัยพระเจ้าสีสุวัตถิ์ เมื่อปี พ.ศ. 2456-2457 เพื่อทดแทนศาลาหลังเดิมที่สร้างในสมัยพระเจ้านโรดม ในปัจจุบันพลับพลาใช้สำหรับงานเลี้ยงและถวายเครื่องราชสักการะสำหรับพระมหากษัตริย์พระองค์ใหม่ในพิธีบรมราชาภิเษกของพระบาทสมเด็จพระบรมนาถนโรดม สีหมุนี เมื่อปี พ.ศ. 2547
สถาปัตยกรรมและพื้นที่ > วัดพระแก้วมรกต (เจดีย์เงิน)

บทความหลัก: วัดพระแก้วมรกต
วัดพระแก้วมรกตเป็นบริเวณที่ตั้งอยู่ทางด้านทิศใต้ของบริเวณพระราชวัง มีพระอารามหลวงอย่างเป็นทางการเรียกว่า ปราสาทพระแก้วมรกต (เขมร: ព្រះវិហារព្រះកែវមរកត) แต่โดยทั่วไปจะเรียกว่าวัดพระแก้ว (เขมร: វត្តព្រះកែវ)) อาคารหลักเป็นที่เก็บรักษาสมบัติประจำชาติมากมาย เช่น พระพุทธรูปทองคำและอัญมณี สิ่งที่น่าสังเกตมากที่สุดคือพระแก้วขนาดเล็ก ("พระแก้วมรกต" ของกัมพูชา) ไม่ทราบแน่ชัดว่าทำจากคริสตัล Baccarat ในศตวรรษที่ 19 หรือคริสตัลชนิดอื่นในศตวรรษที่ 17 และพระศรีอริยเมตไตรยขนาดใกล้เคียงกันที่หุ้มด้วยเพชร 9,584 เม็ด ทรงเครื่องราชกกุธภัณฑ์ตามพระราชประสงค์ของสมเด็จพระสีสุวัตถิ์ ในช่วงก่อนรัชสมัยของพระนโรดม สีหนุก่อนยุคเขมรแดง เจดีย์เงินถูกฝังด้วยกระเบื้องเงินมากกว่า 5,000 แผ่น และส่วนหน้าด้านนอกบางส่วนได้รับการออกแบบใหม่ด้วยหินอ่อนอิตาลี
สถาปัตยกรรมและพื้นที่ > พระตำหนักฝ่ายใน

พระตำหนักฝ่ายในพระราชวังมีสวนต่าง ๆ ที่เต็มไปด้วยดอกไม้และพืชเมืองร้อน ดอกไม้พื้นเมืองในกัมพูชา เช่น ลำดวน (ดอกไม้ประจำชาติกัมพูชา), ดอกไม้และพืชไม้จากตะวันตกและญี่ปุ่น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Royal Palace, Phnom Penh
National Radio | The Royal Palace เก็บถาวร 2002-08-18 ที่ เวย์แบ็กแมชชีน
Cambodian Ministry of Tourism | Royal Palace of Phnom Penh
Leisure Cambodia | Article about the riverfront shrine เก็บถาวร 2005-12-15 ที่ เวย์แบ็กแมชชีน
6 Photos with descriptions - The Royal Palace, Phnom Penh
84 High quality digital photos of the palace taken by an amateur photographer เก็บถาวร 2012-10-17 ที่ เวย์แบ็กแมชชีน
11°33′49″N 104°55′52″E﻿ / ﻿11.56368°N 104.93112°E﻿ / 11.56368; 104.93112
พระที่นั่งเทวาวินิจฉัยในช่วงเริ่มก่อสร้างพระบรมราชวัง
พระที่นั่งจันทฉายา ในปี ค.ศ.1885 ต่อมาภายหลังถูกรื้อป้อมหอคอยออก
ด้านหน้าพระบรมราชวังจตุมุขสิริมงคล

ท้องพระโรง พระราชบัลลังก์แห่งพระมหากษัตริย์กัมพูชาและนพปฎลมหาเศวตฉัตร
พระที่นั่งจันทฉายา
คณะละครหลวงพระราชสำนัก (ระบำพระราชทรัพย์) บนพระที่นั่งจันทรฉายาในช่วงพระราชอาณาจักรกัมพูชา (สมัยสังคมราษฎรนิยม) รัชสมัยพระบาทสมเด็จพระนโรดม สีหนุ ค.ศ. 1963
วัดพระแก้วมรกต
วัดพระแก้วมรกตในรัชสมัยพระบาทสมเด็จพระนโรดม พรหมบริรักษ์
สมเด็จพระมหากษัตริยานีสีสุวัตถิ์มุนีวงศ์ กุสุมะนารีรัตน์สิรีวัฒนา พร้อมด้วยข้าราชบริพาร ณ ตำหนักฝ่ายใน พระบรมราชวังจตุมุขสิริมงคล
โรงเรียนสามัคคีวิทยาคม

| โรงเรียนสามัคคีวิทยาคม |
| --- | --- |
Samakkhi Witthayakhom School



159 ถนนบรรพปราการ ตำบลเวียง อำเภอเมืองเชียงราย จังหวัดเชียงราย 57000
ข้อมูล
ชื่ออื่น: ส.ว.ค., SWK
ประเภทโรงเรียน: โรงเรียนรัฐประจำจังหวัด
คติพจน์: บาลี: พลํ สงฺฆสฺส สามคฺคี
ก่อตั้ง: พ.ศ. 2451
ผู้ก่อตั้ง: พระยาศรีสุริยราชวรานุวัตร (ศุข ดิษยบุตร)
โรงเรียนพี่น้อง: โรงเรียนสามัคคีวิทยาคม 2
เขตการศึกษา: เขต 36
สังกัด: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: ว่าที่ร้อยโทณัฐรัชต์ ใหญ่ผา
ระดับปีที่จัดการศึกษา: มัธยมศึกษาปีที่ 1–6
เพศ: โรงเรียนสหศึกษาชาย หญิง
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย   ภาษาอังกฤษ   ภาษาจีน   ภาษาญี่ปุ่น   ภาษาฝรั่งเศส 
ชั่วโมงเรียน: 23
สี:    ขาว-น้ำเงิน
คำขวัญ: ตัวอย่างที่ดี มีค่ากว่าคำสอน
เพลง: มาร์ชสามัคคีวิทยาคม
เว็บไซต์: http://samakkhi.ac.th/
โรงเรียนสามัคคีวิทยาคม (ย่อ: ส.ว.ค.) ชื่อเดิม โรงเรียนประจำจังหวัดเชียงรายสามัคคีวิทยาคม เป็นหน่วยงานราชการส่วนภูมิภาคของประเทศไทย ประเภทสถานศึกษาของรัฐที่จัดการศึกษาขั้นพื้นฐาน และเป็นโรงเรียนประจำจังหวัดเชียงราย มีสถานะเป็นนิติบุคคลมหาชนตามกฎหมายว่าด้วยระเบียบบริหารราชการกระทรวงศึกษาธิการ สังกัด สำนักงานเขตพื้นที่การศึกษามัธยมศึกษา เขต 36 สำนักงานคณะกรรมการการศึกษาขั้นพื้นฐาน กระทรวงศึกษาธิการ
โรงเรียนสามัคคีวิทยาคมก่อตั้งขึ้นโดยพระยาศรีสุริยราชวรานุวัตร (ศุข ดิษยบุตร) ผู้ว่าราชการจังหวัดเชียงราย เมื่อ พ.ศ. 2451 ตรงกับปีที่ 41 ในรัชกาลพระบาทสมเด็จพระจุลจอมเกล้าเจ้าอยู่หัว และมีอายุครบหนึ่งศตวรรษใน พ.ศ. 2551 จัดเป็นสถานศึกษาของรัฐซึ่งตั้งขึ้นเป็นอันดับที่ 15 ของประเทศไทย อันดับที่ 4 ของภาคเหนือ และอันดับที่ 1 ของจังหวัดเชียงราย ปัจจุบัน จัดการศึกษาระดับมัธยมศึกษา รูปแบบสหศึกษา และเป็นโรงเรียนมัธยมศึกษาขนาดใหญ่พิเศษ
ประวัติ > ยุคก่อนการปฏิวัติสยาม พ.ศ. 2475

พ.ศ. 2451 พระยาศรีสุริยราชวรานุวัตร (ศุข ดิษยบุตร) แต่ครั้งมีบรรดาศักดิ์เป็น พระภักดีณรงค์ ผู้ว่าราชการจังหวัดเชียงราย รับนโยบายรัฐบาลมาเรียกประชุมข้าราชการ เอกชน พร้อมด้วยคณะสงฆ์ในจังหวัด เห็นชอบพร้อมกันให้จัดตั้งสถานศึกษาประจำจังหวัด ณ ที่ดินประมาณหนึ่งไร่บริเวณเชิงดอยวัดงำเมือง ขนานนามว่า "โรงเรียนประจำจำหวัดเชียงรายสามัคคีวิทยาคม" ด้วยเหตุที่ถือกำเนิดจากความพร้อมอกพร้อมใจและเห็นดีเห็นงามร่วมกัน
ครั้งนั้น เปิดสอนระดับประถมศึกษาสายสามัญ รับนักเรียนทั้งชายและหญิง ไม่ว่าฆราวาสหรือสมณะ มีอาคารเรียนเป็นเรือนไม้ไต้ถุนสูง ประกอบด้วยห้องเรียนหกห้อง แยกเรียนหญิงชายเพราะเหตุที่รับสมณเพศเข้าศึกษาด้วย โดยเรียกฝ่ายหญิงว่า “โรงเรียนบำรุงกุมารี”
พ.ศ. 2467 พระยาราชเดชดำรง (ผล ศรุตานนท์) ผู้ว่าราชการจังหวัดเชียงราย เห็นว่าโรงเรียนคับแคบจนไม่อาจขยายได้อีก ไม่สนองความต้องการและความจำเป็นทางการศึกษา จึงดำริหาทุนด้วยการเรี่ยไร และสั่งให้ย้ายที่เรียนจากเชิงดอยวัดงำเมืองมายังที่ชั่วคราวเพื่อรอการสร้างที่ทำการถาวร โดยระดับประถมศึกษาทั้งชายและหญิงให้ไปเรียนยังศาลาวัดมิ่งเมือง ถนนบรรพปราการ อำเภอเมืองเชียงราย ส่วนระดับมัธยมศึกษาตอนต้นที่เปิดเพิ่มขึ้นนั้น ให้ไปเรียนยังวัดเจ็ดยอด ถนนพหลโยธิน อำเภอเมืองเชียงราย ทั้งชายและหญิง
พ.ศ. 2468 ปลายปีมีการยุบเลิกจังหวัดทหารบกเชียงรายไปรวมกับจังหวัดทหารบกลำปาง ฝ่ายทหารบกจึงโอนที่ทำการทั้งหมดให้จังหวัดเชียงราย จังหวัดจึงให้ย้ายนักเรียนมัธยมศึกษาทั้งชายและหญิงจากวัดเจ็ดยอดมาเรียนยังสโมสรทหารบก เชิงพระธาตุดอยทอง ส่วนประถมศึกษาทั้งชายและหญิงมีคำสั่งให้แยกไปตั้งเป็น “โรงเรียนดำรงราษฎร์สงเคราะห์” โรงเรียนประจำจังหวัดเชียงรายสามัคคีวิทยาคมจึงมีแต่ระดับมัธยมศึกษานับแต่นั้น
พ.ศ. 2470 หลวงกิตติวาท ศึกษาธิการจังหวัดเชียงราย อนุมัติงบประมาณบำรุงการศึกษาของจังหวัดให้ เรืออากาศตรีขุน มีนะนันทน์ ครูใหญ่ ไปปรับปรุงอาคารกองร้อยทหารบก ณ ดอยจำปีจำปา (ปัจจุบันเป็นที่ตั้งศาลากลางจังหวัดเชียงราย) และย้ายไปจัดการเรียนการสอนยังที่นี้ กับทั้งได้ขยายชั้นเรียนขึ้นถึงระดับมัธยมศึกษาตอนปลาย
ประวัติ > ยุคหลังมีอายุครบหนึ่งศตวรรษ

พ.ศ. 2551 มีอายุครบหนึ่งร้อยปีแห่งการจัดตั้ง มีงานฉลองใช้ชื่อว่า “ร้อยใจ ร้อยไมตรี 100 ปี สามัคคีวิทยาคม พ.ศ. 2551” และพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานนามอาคารร้อยปีว่า “อาคารเฉลิมพระเกียรติ 80 พรรษา 5 ธันวาคม 2550” โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดอาคารในวันที่ 18 กุมภาพันธ์ ปีเดียวกัน
พ.ศ. 2555 เริ่มทำการก่อสร้างอาคารสูง 4 ชั้น แห่งใหม่หลังอาคารเฉลิมพระเกียรติ ก่อสร้างเมื่อภาคเรียนที่ 2 ของปีการศึกษาดังกล่าว
พ.ศ. 2556 โรงเรียนได้เข้าร่วมโครงการธนาคารโรงเรียนของธนาคารออมสิน ซึ่งมีจุดประสงค์ให้นักเรียนรู้จักการเก็บออมตั้งแต่เด็กและปลูกฝังเรื่องความประหยัดให้ตัวเอง อีกทั้งยังปรับทัศนียภาพของโรงเรียนให้ดูน่าอยู่มากขึ้นไม่ว่าจะเป็นการสร้างหลังคาบนทางเดินเพื่อความสะดวกของนักเรียนเวลาเปลี่ยนคาบเรียน การปรับปรุงซ่อมแซมอาคาร การนำพันธ์ไม้มาปลูก หรือการสร้างศาลาธรรมเป็นต้น
พ.ศ. 2557 สมาคมศิษย์เก่าโรงเรียนสามัคคีวิทยาคม(สนส.)พร้อมด้วยสมาคมครูผู้ปกครองโรงเรียนสามัคคีวิทยาคม ได้สนับสนุน รถบัสให้แก่โรงเรียนหนึ่งคัน และสร้างสปอร์ตไลท์ขนาดใหญ่ให้แก่โรงเรียนสี่ต้นโดยติดไว้ที่มุมสนามทั้งสี่ด้านของโรงเรียน เปิดใช้งานอาคารใหม่ มีลักษณะเหมือนอาคารเฉลิมพระเกียรติหลังเดิม แต่เสริมห้องน้ำไว้บนอาคารเพื่อความสะดวกสบายของนักเรียนมากขึ้น ตั้งทับอยู่บนบ้านพักครูเก่าซึ่งอยู่หลังบริเวณอาคารอาคารเฉลิมพระเกียรติเดิม
พ.ศ. 2558 ศาลาธรรมบริเวณหน้าโรงเรียนได้สร้างเสร็จสิ้น ปลายปีโรงเรียนสามัคคีวิทยาคมได้ปลูกต้นซากุระโครงการสวนซากุระเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดชจำนวน 188 ต้นโดยรับมอบจากสมาคมซากุระประเทศญี่ปุ่นเมื่อวันที่ 4 ธันวาคม พ.ศ. 2558
พ.ศ. 2559 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จมาเป็นประธานในพิธีเปิดอาคารแห่งใหม่ พระราชทานชื่อว่า "อาคารเฉลิมพระเกียรติ"
ปัจจุบัน สถานศึกษายังคงจัดและส่งเสริมการศึกษาระดับมัธยมศึกษาให้แก่ประชาชนทั่วไป และมีวิวัฒนาการโดยไม่ขาดสาย
ผู้บริหารสถานศึกษา

| ที่> ครูใหญ่ | ชื่อ> ครูใหญ่ | ระยะเวลาอยู่ในตำแหน่ง> ครูใหญ่ | หมายเหตุ> ครูใหญ่ |
| --- | --- | --- | --- |
| 1 | รองอำมาตย์ตรีจิตร | พ.ศ. 2457–2459 |  |
| 2 | รองอำมาตย์ตรีปุย ยูววรรณ | พ.ศ. 2459–2465 |  |
| 3 | รองอำมาตย์ตรีเชื้อ กุศลวงศ์ | พ.ศ. 2465–2468 |  |
| 4 | รองอำมาตย์ตรีอำนวย มฆัษเฐียร | พ.ศ. 2468–2470 |  |
| 5 | รองอำมาตย์ตรีขุน มีนะนันท์ | พ.ศ. 2470–2472 (สมัยแรก)  พ.ศ. 2473–2475 (สมัยที่สอง) |  |
| 6 | รองอำมาตย์ตรีด้าย บูรณะกร | พ.ศ. 2472–2473 |  |
| 7 | รองอำมาตย์ตรีอินทรทัต สิโรรส | พ.ศ. 2475–2478 |  |
อาจารย์ใหญ่
| 8 | ข่วง สุคนธสรรค์ | พ.ศ. 2478–2481 |  |
| 9 | อุทิศ ปัจฉิมาภิรมย์ | พ.ศ. 2481–2484 |  |
| 10 | โสภิศ สุขเกษม | พ.ศ. 2484–2496 |  |
| 11 | ประสิทธิ์ ธนะปัญโญ | พ.ศ. 2496–2505 |  |
| 12 | ม้วน ธนะชัยขันธ์ | พ.ศ. 2505–2512 |  |
| 13 | บรรจง พงศ์ศาสตร์ | พ.ศ. 2512–2520 |  |
ผู้อำนวยการ
| 14 | สมศักดิ์ ศรีสุวรรณ | พ.ศ. 2520–2527 |  |
| 15 | ประสิทธิ์ แสนไชย | พ.ศ. 2527–2530 |  |
| 16 | อรุณ อาษา | พ.ศ. 2530–2532 |  |
| 17 | บุญส่ง ไชยลาม | พ.ศ. 2532–2537 |  |
| 18 | ธารา จาตุประยูร | พ.ศ. 2537–2543 |  |
| 19 | กิตติโชต ห้อยยี่ภู่ | พ.ศ. 2543 – 9 มกราคม พ.ศ. 2550 |  |
| 20 | ปรีชา พัวนุกุลนนท์ | 10 มกราคม พ.ศ. 2550 – 25 มกราคม พ.ศ. 2551 |  |

|  | กิตติชัย ทองปัญญา  | 26 มกราคม พ.ศ. 2551 – 30 มิถุนายน พ.ศ. 2551 | รองผู้อำนวยการ รักษาราชการแทนผู้อำนวยการ |
| 21 | ทวีศักดิ์ พิพัฒนาศักดิ์ | 1 กรกฎาคม พ.ศ. 2551 – 30 กันยายน พ.ศ. 2553 |  |

|  | ยุทธศักดิ์ ศุภภัทรายุทธ์ | 1 ตุลาคม พ.ศ. 2553 – 23 ธันวาคม พ.ศ. 2553 | รองผู้อำนวยการ รักษาราชการแทนผู้อำนวยการ |
| 22 | ประเสริฐ กันธะวัง | 24 ธันวาคม พ.ศ. 2553 – 30 กันยายน พ.ศ. 2557 |  |
| 23 | ธวัช ชุมชอบ | 21 ตุลาคม พ.ศ. 2557 – 30 กันยายน พ.ศ. 2561 |  |
| 24 | อดุลย์ นันท์บัญชา | 22 ตุลาคม พ.ศ. 2561 – 30 กันยายน พ.ศ. 2562 |  |
| 25 | คเณศ พงศ์สุวรรณ | 1 พฤศจิกายน พ.ศ. 2562 - 30 กันยายน พ.ศ. 2565 |  |
| 26 | จรัล แก้วเป็ง | 4 ตุลาคม พ.ศ. 2565 - ปัจจุบัน |  |
อาณาบริเวณ > รายละเอียด

โรงเรียนสามัคคีวิทยาคมตั้งอยู่กลางใจเมืองเชียงราย รายล้อมด้วยห้างสรรพสินค้า ร้านอาหาร หอพักนักเรียน โรงแรม ตลอดจนวัดพุทธศาสนา และศาสนสถานของลัทธิอื่น
โรงเรียนมีเนื้อที่ประมาณ 50 ไร่ 5 งาน 200 ตารางวา ประกอบด้วยอาคารเรียน 14 หลัง และอาคารเสริม 5 หลัง เป็นห้องเรียนทั้งหมด 114 ห้อง และห้องปฏิบัติการทางวิชาการ 14 ห้อง อาคารหลักมีดังต่อไปนี้
อาคาร 1 เป็นตึกบัญชาการ เป็นอาคารที่เก่าแก่ที่สุด นับแต่ พ.ศ. 2481 เป็นต้นมา มีการบูรณะน้อยครั้ง เป็นสถาปัตยกรรมสมัยสงครามโลกครั้งที่ 2 บานประตูและบานหน้าต่างล้วนเป็นแบบพับสลักกลอน
ชั้นหนึ่งเป็นที่ตั้งสำนักงานผู้อำนวยการ สำนักงานอำนวยการ สำนักงานฝ่ายกิจการนักเรียน สำนักงานกลุ่มบริหารงานทั่วไป สำนักบริหารวิชาการ สำนักงานการเงิน และห้องรับรองพิเศษ
ส่วนชั้นสองเป็นห้องประชุม สำนักงานโยบายและแผนงาน และห้องพระโรงเรียน ประดิษฐานพระพุทธมณีไมตรีรัตนะ พระบรมสารีริกธาตุ และพระอรหันตุธาตุ
อาคาร 2 เป็นที่ตั้งสำนักงานกลุ่มสาระการเรียนรู้วิทยาศาสตร์ ห้องปฏิบัติการทางวิทยาศาสตร์ 16 ห้อง ห้องปฏิบัติการวิศวกรรม (FabLab) และห้องสมุดศูนย์พัฒนาการเรียนการสอนวิทยาศาสตร์และเทคโนโลยี
อาคาร 3 เป็นที่ตั้งบ้านแนะแนว สำนักงานกลุ่มสาระการเรียนรู้การงานอาชีพและเทคโนโลยี แผนกคอมพิวเตอร์ ศูนย์เทคโนโลยีสารสนเทศและการสื่อสาร และห้องสืบค้นทางไกลภายในการสนับสนุนของมหาวิทยาลัยแม่ฟ้าหลวง
อาคาร 4 เป็นที่ตั้งสำนักงานกลุ่มสาระการเรียนรู้ภาษาไทย ศูนย์การเรียนรู้ภาษาไทย ห้องสมุดภาษาไทย และเป็นห้องเรียนประจำของนักเรียนชั้นมัธยมศึกษาปีที่ 6
อาคาร 5 เป็นที่ตั้งสำนักงานกลุ่มสาระการเรียนรู้คณิตศาสตร์ ห้องปฏิบัติการทางคณิตศาสตร์ และห้องเรียนประจำของนักเรียนระดับชั้นมัธยมศึกษาปีที่ 5
อาคาร 6 เป็นที่ตั้งห้องสมุดกลาง ชื่อ "ห้องสมุดเจริญไชย" ตลอดจนสำนักงานกลุ่มสาระการเรียนรู้ศิลปะศึกษา ห้องศูนย์การเรียนศิลปะ ดนตรีไทย นาฏศิลป์ ดนตรีสากล และห้องเรียนรายวิชา IDP และสนามบาสเกตบอลแบบมาตรฐานในร่ม
อาคาร 7 ชั้นบนเป็นที่ตั้งหอประชุมกลาง และชั้นล่าง สำนักงานคณะกรรมการบริหารงานสภานักเรียน ร้านค้าสวัสดิการ ห้องพักครูสุขศึกษาและพละศึกษา ร้านถ่ายเอกสาร อาคารพลศึกษา และธรรมสถานสำหรับใช้ปฏิบัติธรรมของบุคลากรและเป็นที่จำวัดของพระสงฆ์
อาคาร 8 เคยเป็นที่ตั้งสำนักงานโครงการหลักสูตรพิเศษภาคภาษาอังกฤษ ปัจจุบันเป็นห้องที่ใช้ในการเรียนการสอนทางไกล
อาคาร 9 อาคารร้อยปี มีชื่อว่า "อาคารเฉลิมพระเกียรติ 80 พรรษา 5 ธันวาคม 2550" เป็นที่ตั้งของห้องเรียนประจำของนักเรียนระดับชั้นมัธยมศึกษาปีที่ 4 และห้องเรียนประจำของนักเรียนระดับชั้นมัธยมศึกษาปีที่ 3 บางส่วน
อาคาร 11 เป็นอาคาร 4 ชั้น รูปร่างลักษณะเหมือนอาคาร 9 มีห้องน้ำภายในอาคาร สร้างเสร็จในต้นปี 2557 เป็นที่ตั้งของห้องเรียนประจำของนักเรียนระดับชั้นมัธยมศึกษาตอนต้น
อาคาร 12 เป็นอาคาร 6 ชั้น มีลิฟต์จำนวน 2 ตัวภายในอาคาร สร้างเสร็จในต้นปี 2563 เป็นที่ตั้งของสำนักงานกลุ่มสาระการเรียนรู้ภาษาต่างประเทศ ศูนย์อีริกจังหวัดเชียงราย ศูนย์เซียร์ สำนักงานโครงการหลักสูตรพิเศษภาคภาษาอังกฤษ เป็นที่ตั้งของห้องเรียนประจำของนักเรียนหลักสูตรโครงการ IP
ศูนย์อาหาร ซึ่งมีร้านจำหน่ายอาหาร เครื่องดื่ม และของว่างจำนวนทั้งสิ้น 16 ร้าน
ด้านหลังโรงเรียนยังเป็นที่ตั้งของ วิทยาลัยเทคนิคเชียงราย และวิทยาลัยพาณิชยการเชียงราย
การศึกษา > การรับบุคคลเข้าศึกษา > ระดับมัธยมศึกษาปีที่ 1

ผู้มีสิทธิเข้าศึกษาในระดับมัธยมศึกษาปีที่ 1 เป็นผู้สำเร็จการศึกษาระดับประถมศึกษาปีที่ 6 หรือเทียบเท่า
การคัดเลือกบุคคลเข้าศึกษา ใช้การสอบคัดเลือก โดยผู้มีสิทธิเข้าศึกษาจะเข้ารับการทดสอบทางวิชาการในสาขาวิชาและตามวัน เวลา และพฤติการณ์ที่โรงเรียนกำหนด เครื่องมือในการทดสอบนั้นโรงเรียนจัดทำขึ้นตามมาตรฐานของกระทรวงศึกษาธิการ และสำหรับห้องเรียนพิเศษ (ห้องที่เจ็ดถึงห้องที่สิบสอง) ผู้ผ่านการทดสอบยังต้องเข้ารับการสอบสัมภาษณ์อีกชั้นหนึ่งด้วย โดยเฉพาะห้องที่สิบเอ็ดและห้องที่สิบสอง (โครงการหลักสูตรพิเศษภาคภาษาอังกฤษ) การสอบสัมภาษณ์จะใช้ภาษาอังกฤษ และผู้ปกครองจะต้องเข้ารับการสัมภาษณ์ด้วย
การศึกษา > การรับบุคคลเข้าศึกษา > ระดับมัธยมศึกษาปีที่ 4

ผู้มีสิทธิเข้าศึกษาในระดับนี้เป็นผู้สำเร็จการศึกษาระดับมัธยมศึกษาปีที่ 3 หรือเทียบเท่า
การคัดเลือกบุคคลเข้าศึกษา สถานศึกษาดำเนินการสามวิธีดังต่อไปนี้
ห้องที่แปดถึงห้องที่สิบห้า : ใช้การสอบคัดเลือก ผู้มีสิทธิเข้าศึกษาสมัครเข้าทดสอบทางวิชาการ เครื่องมือในการทดสอบนั้นโรงเรียนจัดทำขึ้นตามมาตรฐานที่กระทรวงศึกษาธิการกำหนด และเมื่อผ่านการทดสอบตามประกาศของสถานศึกษา และผู้ผ่านการทดสอบเข้ารายงานตัวแล้ว ก็ถือเป็นนักเรียนของโรงเรียนโดยสมบูรณ์
นักเรียนเก่าของสถานศึกษา : ใช้วิธีการคัดเลือก โดยนักเรียนที่สำเร็จการศึกษาระดับมัธยมศึกษาปีที่ 3 จากโรงเรียนสามัคคีวิทยาคมมีสิทธิยื่นคะแนนเฉลี่ยของการศึกษา (Grade Point Average) ที่ผ่านมาต่อคณะกรรมการที่โรงเรียนแต่งตั้งเพื่อให้พิจารณาคัดเลือก และต้องระบุแผนการเรียนรู้ที่ตนประสงค์สามแผนตามลำดับมากน้อย เมื่อผ่านการคัดเลือกตามประกาศและเข้ารายงานตัวแล้ว ก็ถือเป็นนักเรียนของโรงเรียนโดยสมบูรณ์ ในกรณีนี้ ผู้ที่ไม่ผ่านก็มักไปสอบคัดเลือกต่อไป
นักเรียนทั่วไป : ใช้วิธีการสอบคัดเลือก
ในแต่ละปีมักมีผู้สมัครเข้าคัดเลือกเพื่อเข้าศึกษาต่อทั้งระดับมัธยมศึกษาปีที่ 1 และปีที่ 4 จำนวนหลายหมื่นคน แต่สถานศึกษาสามารถรับได้เพียงระดับละหกร้อยคนเท่านั้น
การศึกษา > การสำเร็จการศึกษา

ผู้เรียนสำเร็จการศึกษาระดับมัธยมศึกษาปีที่ 1-3 จะได้รับอนุมัติประกาศนียบัตรรับรองการสำเร็จการศึกษาระดับมัธยมศึกษาตอนต้น และผู้เรียนที่สำเร็จการศึกษาระดับมัธยมศึกษาปีที่ 4-6 จะได้ประกาศนียบัตรรับรองการสำเร็จการศึกษาระดับมัธยมศึกษาตอนปลาย
ริเวอร์ซิตี

| --- | --- |

th
ที่ตั้ง: 23 ท่าน้ำสี่พระยา ตรอกโรงน้ำแข็ง ถนนโยธา แขวงตลาดน้อย เขตสัมพันธวงศ์ กรุงเทพมหานคร
พิกัด: 13°43′46″N 100°30′50″E﻿ / ﻿13.729480°N 100.513950°E﻿ / 13.729480; 100.513950
เปิดให้บริการ: 1 ธันวาคม 2527 (2527-12-01)
ผู้บริหารงาน: บริษัท เจ้าพระยา ดีเวลลอปเม้นท์ จำกัด
พื้นที่ชั้นขายปลีก: 47,567 ตารางเมตร
จำนวนชั้น: 4 ชั้น
ที่จอดรถ: 500 คัน
เว็บไซต์: www.rivercity.co.th
ศูนย์การค้าริเวอร์ซิตี้ (อังกฤษ: River City Bangkok Shopping Center) เป็นศูนย์การค้าริมแม่น้ำเจ้าพระยาแห่งแรกของประเทศไทย บริหารโดยการร่วมทุนระหว่างกลุ่มอิตัลไทย และกลุ่มแมนดาริน โอเรียนเต็ล มีเอกลักษณ์เฉพาะตัว อยู่ใกล้กับโรงแรมชั้นนำ ระดับห้าดาว เช่น โรงแรมแมนดาริน โอเรียนเต็ล กรุงเทพ, โรงแรมเพนนินซูล่า, โรงแรมแชงกรี-ลา กรุงเทพฯ, โรงแรมรอยัล ออคิด เชอราตัน และ โรงแรมมิลเลนเนียม ฮิลตัน เปิดดำเนินการเมื่อวันที่ 1 ธันวาคม พ.ศ. 2527
ริเวอร์ซิตี้เป็นอาคารศูนย์การค้า 4 ชั้น ออกแบบโดย ศ.(กิตติคุณ) ร.อ. กฤษฎา อรุณวงษ์ ณ อยุธยา ได้รับรางวัลสถาปัตยกรรมดีเด่น ด้านการออกแบบในปี พ.ศ. 2527 และมีการปรับปรุงพัฒนาเพิ่มท่าเรือขึ้นอีก 1 ท่า จากนั้นปี พ.ศ. 2543 ศูนย์การค้าริเวอร์ซิตี้ได้เพิ่มบริเวณ Antique Arcade บริเวณชั้น 1 อาคารจอดรถ เป็นศูนย์รวมร้านค้าแอนทีค
รายละเอียด > ภายในศูนย์การค้าริเวอร์ซิตี้

ชั้น 1 ประกอบด้วยร้านจำหน่ายของที่ระลึกจากทั่วภูมิภาคของไทย, ผลิตภัณฑ์จากผ้าไหม, เครื่องหนัง, เครื่องประดับอัญมณี, ร้านตัดเสื้อผ้า สูท บูติก ทั้งสุภาพบุรุษและสุภาพสตรี พร้อมอาหารรสเลิศ ร่วมชมการแสดงนาฏศิลป์จากร้านศาลาไทย และร้านอาหารฝรั่งเศสและเอ็นเตอร์เทนเมนท์ ลา กรองซ์ แปร์ และบริเวณแกรนด์ฮอลล์ สำหรับจัดกิจกรรมตามเทศกาลต่าง ๆ
ชั้น 2 ประกอบด้วยร้านค้าจำหน่ายผ้าไหม, เครื่องหนัง, เครื่องประดับอัญมณี, เครื่องเบญจรงค์, ร้านตัดเสื้อ, ร้านเสริมสวยสำหรับสุภาพบุรุษและสุภาพสตรี รวมทั้งร้านอาหารบาร์บีคิว คอร์เนอร์ เปิดให้บริการ ชั้น 2 ทั้งมื้อกลางวันและมื้อค่ำ
ชั้น 3 และชั้น 4 ประกอบด้วยร้านค้าด้านศิลปวัตถุที่รวบรวมศิลปวัตถุจากทั่วมุมโลก ทั้ง ศิลปะจีน, ศิลปะไทย และศิลปะยุโรป รวมทั้งของแต่งบ้านสไตล์แอนทีค กว่า 80 ร้าน และห้องนิทรรศการ ที่ใช้จัดแสดงผลงานศิลปะของศิลปินแนวหน้า โดยจัดสลับหมุนเวียนไปตลอดทั้งปี
นอกจากนี้ทุกวันเสาร์แรกของเดือน โดยการบริหารงานของบริษัท รีเวอร์ไซค์ อ๊อคชั่น เฮ้าส์ จำกัด ได้จัดให้มีการประมูลศิลปะและโบราณวัตถุที่ทรงคุณค่า ณ บริเวณห้องประมูล ชั้น 4 ซึ่งเป็นการประมูลต่อเนื่องมาตลอดระยะที่เปิดดำเนินการมากว่า 20 ปี นับได้ว่าเป็นผู้ดำเนินการประมูลที่ได้รับความเชื่อถือมากที่สุด
รายละเอียด > ท่าเรือริเวอร์ซิตี้

ท่าเรือมาตรฐานจำนวน 3 ท่า ที่สามารถรองรับนักท่องเที่ยวที่จะมาใช้บริการทั้งเรือท่องเที่ยว, เรืออาหาร, เรือเช่าเหมาลำ ตลอดทั้งวัน สัมผัสบรรยากาศของชีวิตไทยริมฝั่งแม่น้ำเจ้าพระยา
เรือบริการระหว่างริเวอร์ซิตี้ กับ โรงแรมริมฝั่งแม่น้ำเจ้าพระยา เช่น โรงแรมโอเรียลเต็ล, โรงแรมแชงกรีลา, โรงแรมเพนนินซูลา, โรงแรมมิลเลนเนี่ยม ฮิลตัน และโรงแรมรอยัลริเวอร์
เรือสำราญเที่ยวบางปะอิน / อยุธยา มีให้เลือกใช้บริการ 3 ลำ เช่น เรือแกรนด์เพิร์ล, เรือริเวอร์ซัน
บริการเรือเช่าเหมาลำ:มีเรือให้บริการ 2 ประเภท คือเรือหางยาว และเรือด่วน มีบริการตามเส้นทางโปรแกรมประจำ หรือจะเหมาไปตามเส้นทางที่ลูกค้ากำหนดก็ได้ โดยคิดค่าบริการเป็นรายชั่วโมง
บริการเรือ Rice Barge ลงเรือด่วนหรือเรือหางยาว เพื่อพาชมความงามและชีวิตไทยริมสองฝั่งแม่น้ำเจ้าพระยาโดยเข้าคลองมอญ เพื่อออกสู่คลองบางกรวย โดยมีมัคคุเทศก์แนะนำสถานที่ตลอดทาง หลังล่องเรือชมความงดงามของธรรมชาติแล้ว จะพาไปขึ้นเรือ Rice Barge เพื่อรับประทานอาหารว่างยามบ่ายโดยใช้ระยะเวลาประมาณ 2 ชั่วโมง ในการท่องเที่ยว
บริการเรือ Dinner Cruise รับประทานอาหารเย็นพร้อมชมบรรยากาศกรุงเทพริมแม่น้ำ ยามค่ำคืน มีเรือต่าง ๆ ให้บริการ เช่น เรือแว่นฟ้า เรือเจ้าพระยาครุยส์ เรือแกรนด์เพิร์ล เรือเจ้าพระยาปริ้นเซส และเรืออัปสรา (โรงแรมบันยันทรี) เป็นต้น
รายละเอียด > ล่องเรือ

จากท่าริเวอร์ซิตี้ ตามแม่น้ำเจ้าพระยา เข้าสู่คลองบางกอกน้อย แวะชมสถานที่สำคัญ เช่น พิพิธภัณฑ์สถานแห่งชาติเรือพระราชพิธี วัดสุวรรณาราม วัดศรีสุดาราม วัดนายโรง วัดสุวรรณคีรี วัดไก่เตี้ย ไปทางบางกรวย แวะ วัดชลอ วัดบางอ้อยช้าง ไปตลาดน้ำบางคูเวียง ผ่านคลองแม่น้ำอ้อม แล้วออกแม่น้ำเจ้าพระยา แวะวัดเฉลิมพระเกียรติ วัดเขมาภิรตาราม ล่องตามแม่น้ำเจ้าพระยา แล้วขึ้นเรือคุณแม่ ที่วัดสุวรรณคีรี ชมวิวแม่น้ำเจ้าพระยา แล้วจากนั้นกลับถึงท่าริเวอร์ซิตี้
จากท่าริเวอร์ซิตี้ ตามแม่น้ำเจ้าพระยา เข้าสู่คลองบางกอกใหญ่ ผ่านคลองชักพระ สู่ตลาดน้ำตลิ่งชัน ออกคลองบางกอกน้อย แล้วขึ้นเรือคุณแม่ ที่วัดสุวรรณคีรี ชมวิวแม่น้ำเจ้าพระยา แล้วจากนั้นกลับถึงท่าริเวอร์ซิตี้
แหล่งข้อมูลอื่น

เว็บไซต์อย่างเป็นทางการของศูนย์การค้าฯ
โถงหลักภายในอาคารริเวอร์ซิตี้
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดมหาสารคาม พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง